In-negozjaturi tal-Parlament Ewropew, tal-Kunsill tal-UE u tal-Kummissjoni laħqu ftehim dwar direttiva riveduta li se tiffaċilita d-disponibbiltà u l-użu mill-ġdid tad- data tas-settur pubbliku. Id-data hija l-fjuwil li jsuq it-tkabbir ta' ħafna prodotti u servizzi diġitali. Fattur importanti li jaċċellera l-innovazzjoni Ewropea f'oqsma kompetittivi ħafna, bħall-intelliġenza artifiċjali, li jeħtieġu l-aċċess għal ħafna data ta' kwalità, huwa li naċċertaw li din id-data ta' kwalità u ta' valur għoljin tkun disponibbli liberament u għal ħafna utenti. B'konformità sħiħa mar-Regolament tal-UE dwar il-Protezzjoni Ġenerali tad-Data, id-Direttiva l-ġdida dwar id-Data Miftuħa u l-Informazzjoni tas-Settur Pubbliku (PSI) - li, pereżempju, tista' tkun kwalunkwe informazzjoni mid-data personali anonimizzata dwar l-użu tal-enerġija fid-dar sal-informazzjoni ġenerali tal-edukazzjoni nazzjonali dwar il-livelli tal-litteriżmu - taġġorna l-qafas li jistabbilixxi l-kundizzjonijiet li fihom id-data tas-settur pubbliku għandha ssir disponibbli għall-użu mill-ġdid, b'attenzjoni partikolari fuq l-ammonti ta' data ta' valur kbir li dejjem qed tiżdied, li hija disponibbli bħalissa. Il-Viċi President għas-Suq Uniku Diġitali Andrus Ansip stqarr: “Id-data qed issir dejjem iżjed indispensabbli għall-ekonomija tal-lum, u jekk jiġi lliberat il-potenzjal tad-data miftuħa pubblika, dan jista' jirriżulta f'benefiċċji ekonomiċi kbar. Il-valur ekonomiku dirett totali tal-informazzjoni tas-settur pubbliku u tad-data mill-impriżi pubbliċi huwa mistenni li jiżdied minn EUR 52 biljun fl-2018 għal EUR 194 biljun sal-2030. B'dawn ir-regoli l-ġodda stabbiliti, niżguraw li nistgħu nisfruttaw dan it-tkabbir bis-sħiħ” Il-Kummissarju għall-Ekonomija u s-Soċjetà Diġitali, Mariya Gabriel, żiedet tgħid: “L-informazzjoni tas-settur pubbliku diġà tħallset mill-pubbliku permezz tat-taxxi. Li din tiġi lliberalizzata iżjed biex terġa' tintuża huwa ta' benefiċċju għall-ekonomija tad-data Ewropea billi jsiru possibbli prodotti u servizzi ġodda u innovattivi, pereżempju fuq il-bażi tat-teknoloġiji tal-intelliġenza artifiċjali. Iżda barra l-ekonomija, id-data miftuħa tas-settur pubbliku hija importanti wkoll għad-demokrazija u għas-soċjetà tagħna għaliex tkattar it-trasparenza u hija sostenn għad-dibattiti pubbliċi informati bil-fatti.” Bħala parti mill-politika tal-UE dwar id-Data Miftuħa, iseħħu regoli li jħeġġu lill-Istati Membri jiffaċilitaw l-użu mill-ġdid tad-data tas-settur pubbliku b'restrizzjonijiet minimi, jew mingħajr restrizzjonijiet legali, tekniċi u finanzjarji. Iżda d-dinja diġitali nbidlet b'mod drammatiku minn meta ġew introdotti r-regoli fl-2003. X'ikopru r-regoli l-ġodda? Il-Passi li Jmiss Issa l-Parlament Ewropew u l-Kunsill tal-UE jridu jadottaw ir-regoli riveduti b'mod formali. L-Istati Membri mbagħad ikollhom jimplimentawhom fi żmien sentejn qabel ma jidħlu fis-seħħ. Il-Kummissjoni se tibda taħdem mal-Istati Membri fuq l-identifikazzjoni tas-settijiet tad-data ta' valur kbir li se jiġu stabbiliti f'att ta' implimentazzjoni. Kuntest L-użu mill-ġdid tad-data ġġenerata mill-korpi tas-settur pubbliku (eż. data legali, tat-traffiku, meteoroloġika u finanzjarja eċċ.) għal skopijiet kummerċjali u mhux kummerċjali huwa rregolat mid-Id-Direttiva Nru 2003/98/KE dwar l-użu mill-ġdid ta' informazzjoni tas-settur pubbliku, li ġiet rieżaminata fl-2013. Fil-25 ta' April 2018, il-Kummissjoni adottat il-Pakkett tal-2018 dwar id-Data li għall-ewwel darba jinkludi tipi differenti ta' data f'qafas politiku koerenti li jagħmel użu minn diversi strumenti politiċi. Ir-rieżami tad-Direttiva dwar l-Informazzjoni tas-Settur Pubbliku (id-Direttiva dwar il-PSI), bħala parti minn dan il-pakkett, kienet is-suġġett ta' proċess wiesa' ta' konsultazzjoni pubblika. Kull użu mill-ġdid ta' data personali skont id-Direttiva dwar id-Data Miftuħa u l-Informazzjoni tas-Settur Pubbliku (PSI) irid ikun jirrispetta bis-sħiħ ir-regoli u l-obbligi li hemm fir-Regolament tal-UE dwar il-Protezzjoni Ġenerali tad-Data.https://ec.europa.eu/info/law/law-topic/data-protection/data-protection-eu Għal aktar informazzjoni: